गुवाहाटी , नबेम्बर 2 : इन्डिजिनियास ट्रायबेल साहित्य' सभा , आसाम ( ITSSA ) आफादआ हादोरसा बिजेपि दोलोनि बुंथिगिरि रुपम गौस्वामि बिथांखौ बर' आरो राभानि सायाव नंखाय जारिमिन्नि खोथा बुंनायनि दायाव 48 धन्टानि गेजेरावनो बिबान्निफ्राय बोख्लायनांगौ होन्ना दाबि दैखांदों । ITSSA नि आफादगिरि कमला कान्ट मुछाहारि बिथांआ बुङोदि , " 30 अक्टबरखालि बिजेपि दोलोनि बुंथिगिरि रुपम गौस्वामि बिथांआ बुंदोंदि बर' आरो राभाफोरा बांग्लादेसनिफ्राय फैनाय । बे रुपम गौस्वामि बुंनाय खोथाखौ जों सोंखारियो , समजों लोगोसे सरकारा लाख लाख बांग्लादेसिफोरनो नोगोरारिनि गनायथि होनो खामानि मावगासिनो दं , बे समावनो बर' आरो राभाखौ बांग्लादेसि बादि खालामनो नागिरदों , रुपम गौस्वामि बिथांआ बांग्लादेसि जेंना लाबोनायनि गेम गेलेगासिनो दं , आं बाजि नांङो 48 धन्टानि गेजेरावनो बर' आरो राभाफोरखौ बांग्लादेसि होन्नै फोरमान हो आरो जुदि होनो हायाब्ला गिबि मनट्रीआ दोलोनि मासिनिफ्राय गौस्वामि बिथांखौ बोख्लायनांगौ , आरो गिबि मनट्रीआ दाबिनि फिन्नायखौ मावफुंनो हायाब्ला ट्रायबेल सुबुंफोरा बिजेपि दोलोनो डेमक्रेटिक आयेन बादियै फिन्नाय होगोन " होन्ना बिथां मुछाहारिआ बुङो । मखनो गोनांदि , Indigenous Tribal Sahitya Sabha , Assam आफादनि सिङाव बड'  साहित्य ' सभा , कार्बि साहित्य' सभा , मिसिं साहित्य' सभा , टेवा साहित्य' सभा , देवरि साहित्य' सभा , गार'  साहित्य ' सभा आरो दिमासा साहित्य' सभाफोरा हाबफानानै दं । 
रुपम गौस्वामिखौ मासिनिफ्राय बोख्लाय : ट्रायबेल आफाद